**Vorm III – Tehniline Pakkumus**

Hankija: Sotsiaalkindlustusamet

Riigihange: „Seksuaalvägivalda kogenud ohvrile standardiseeritud seksuaalvägivalla kriisiabiteenuste osutamine“

Tuua välja lühikirjeldusena Pakkuja poolt, kuidas, kelle poolt ja mil viisil kavandatakse teenust osutada.

Hanke osa number(rid): Osa 3 - Ida piirkond (Kohtla-Järve), teenus I ja II.

1. **Meeskonna kirjeldus (meeskonna pädevuse lühikirjeldus):**

|  |
| --- |
| SA Ida-Viru Keskhaigla pakub seksuaalvägivalla üleelanutele standardiseeritud abi alates 2018. aastast ning teostab koostööd Ida-Viru Lastemajaga alates 2020. aastast. Aastal 2021 ja 2022 oli kokku 15 juhtu. Aastal 2023 on 09.07. seisuga olnud 7 patsienti ja 1 neist oli lastemajas.  **Teenus I**  SA Ida-Viru Keskhaigla sünnitusosakonnas töötavad valvearstid on saanud diplomieelse ettevalmistuse kohtumeditsiini valdkonnas ja enamus neist on läbinud TÜ täiendkoolituse “Seksuaalvägivalla ohvrite abistamine meditsiinisüsteemis“ aastatel 2016-2020 ning saanud pidevalt juhendamist sotsiaalkindlustusameti seksuaalvägivalla töösuuna ekspertidelt. SAK täiendkoolitustel on osalenud dr Merirand (2021) ja dr Goshka (2022). SAK meeskond koosneb haigla naistearstidest (sh vanemarst dr Roksolana Goshka ja kvaliteedikoordinaator dr Natalia Merirand), ämmaemandatest (sh SAK koordinaator Jekaterina Krõmskaja ja Alevtina Vilde) ja õest.(Julia Gromova), kes on valmis pakkuma professionaalset ööpäevaringset abi inimestele, kes on kogenud seksuaalvägivalda. Samuti meie haiglas toimub hea koostöö teiste osakondade ja teenustega nagu erakorralise meditsiini osakond ja laboriteenistus. EMO personalile on toimunud seksuaalvägivalla ohvri abistamise koolitus aastal 2017. Alates 2018. aastast on IVKHl teenuse osutamiseks leping sotsiaalkindlustusametiga. Nimetatud õde ja ämmaemandad on olnud võimalusel 24 väljakutses, kuid siiani ei ole olnud valmisolekuvalmidusega õdede valveringi.Nimetatud arstid on olnud võimalusel väljakutses. Vastava võimaluse puudumisel on SAK patsiendi läbivaatuse teinud valvenaistearst ja -õde.  **Teenus II**  Jõhvi Lastemaja loodi 2020.aastal. 2021. aastal 15st juhtumist 5 korral osutati teenust Lastemajas ja veel kahel juhul osutati alalisele SV kahtlusega patsiendile abi IVKH SAKis. 2022. aastal olid vastavad arvud 4 ja 6; 2023. aasta esimese poole aasta jooksul on juhte olnud 7, sh 4 alaealist. Lastega töötavatest naistearstidest on dr Goshka läbinud TÜ täiendkoolituse „Laste genitaalide vigastuste hindamine“ (2018).  Seksuaalvägivalla ohvriga kokkupuutavatele arstidele, õdedele ja ämmaemandatele on toimunud seksuaalvägivalla ohvri abistamise uuendatud ja valdkonna ekspertiga kooskõlastatud tööjuhendi järgi.  Tegevust seksuaalvägivalla ohvrite abistamisel koordineerib, vajadusel suhtleb  koostööpartneritega (kohtumeedikud, politsei jm) ämmaemand Jekaterina Krõmskaja. |

1. **Töökorralduse kirjeldus (lühidalt, kuidas planeerite teenust osutada)**

|  |
| --- |
| **Teenus I**  Töökorraldus on kirjeldatud IVKH majasiseses dokumendis: „Seksuaalvägivalla ohvri abistamine" IVKH-J-2010. Seksuaalvägivalla ohver siseneb EMO kaudu või pöördub otse sünnitusosakonda. Ida-Viru Keskhaigla sünnitusosakonnas on sisse seatud ruum K2087 ohvri läbivaatuseks koos kõige vajalikuga. Kui patsiendi üldseisund vajab jälgimist EMOs, siis tegeleb patsiendiga EMO arst, kes kutsub patsiendi seisundist lähtudes esimesel võimalusel valvegünekoloogi. Politseisse pöördunud ohvri toob Politsei otse sünnitusosakonda.  Seksuaalvägivalla ohvri saabumisel tegelevad temaga meeskond: SAK ämmaemand/õde ja valvegünekoloog, alla 14-aastaste korral kutsutakse võimalusel välja SAK naistearstid, vajadusel ka kohtuarst; vajadusel teeb läbivaatuse ja kogub tõendmaterjalivalvenaistearst. Meeskond tegutseb vastavalt juhendile: <https://www.ens.ee/ravijuhendid/gynekoloogia/seksuaalvaegivalla-ohvri-abistamine>. Järelravi osutatakse IVKHs  ambulatoorsete visiitide käigus naistearsti ja ämmaemanda või õe poolt.  **Teenus II**  Vastavalt vajadusele ja võimalusele lastemaja meeskond kutsub günekoloogi ja ämmaemanda kohale. Esmase meditsiinilise abi ja meditsiinilise järelravi osutamine lastemajas toimub kas erakorraliste või plaaniliste arsti/õe/ämmaemanda visiitidena. Mõlemal juhul vormistatakse haiglapersonali töö koduvisiidina haigla dokumentatsioonis. Plaanilisteks visiitideks lepitakse kokku kindel tööpäev ja ajavahemik. Erakorraliste visiitide korral toimuvad need siis, kui seksuaalvägivald/selle kahtlus on toimunud eelneva 7 päeva jooksul. Otsuse, kas lapse abistamine toimub haiglas või lastemajas, langetab spetsiaalse ettevalmistusega arst lähtuvalt juhtumi iseloomust. Võimalusel kutsutakse alla 14-aastaste laste puhul jagatud läbivaatuseks nii Lastemajja kui ka seksuaalvägivalla kriisiabikeskusesse kohale ka kohtuarst. Juhtumi dokumenteerimine arsti poolt toimub nii plaanilise kui erakorralise visiidi puhul IVKHs. |

1. **Prognoositav teenuse maht:**

|  |
| --- |
| **Pakkumus I:**  Aastaks 2023 on teenuse I prognoositav maht 20 patsienti  Aastaks 2024 on teenuse I prognoositav maht 25 patsienti |
| **Pakkumus II**  Aastaks 2023 on teenuse II prognoositav maht 10 patsienti  Aastaks 2024 on teenuse II prognoositav maht 15 patsienti |

Toomas Kariis Ksenia Verhovskaja

juhatuse liige juhatuse liige

(allkirjastatud digitaalselt) (allkirjastatud digitaalselt)